
Til alle lag og foreninger i Steinkjer kommune.
Invitasjon til frivillighetens hederskveld                                                                                             21 november kl 1900-2100 i Steinkjer kulturhus
Steinkjer kommune ønsker å takke alle dere som stiller opp frivillig rundt omkring i kommunen. Enten i form av organisert arbeid eller alene.
Det er mange frivillige i kommunen, og vi klarer ikke å nå ut til alle. Vi har forsøkt så godt vi kan å samle alle idrettslag, organisasjoner, teater, kor, samt lokale ressurspersoner uten organisatorisk tilknytning.  
Markeringen skal foregå i byens storstue, hovedscenen i Steinkjer kulturhus, og vi har plass til 600 personer. Dette skal bli en årlig markering der alle innenfor frivilligheten skal få anledning til å være med.
Vi har fått en god oversikt over alle lag i Steinkjer kommune, og kommet frem til at det er 3 representanter fra hvert lag som kan delta. Vi ønsker å hedre de som bidrar for andre i hverdagen, så det er opp til hvert enkelt lag å finne ut hvem som skal delta. Hvis du holder på med frivillig arbeid uten å være organisert i et lag/forening, så er du også hjertelig velkommen. 
Påmeldingen gjør du her: 
https://forms.office.com/Pages/ResponsePage.aspx?id=9Psxi5XjpES2W4XP2pwqLTKBCPoQFw5MvFr_yHGlGf5UREtGR01JMzY3VFg5RExTTUdLVTI5OVNBUS4u
Antallet plasser er begrenset på dette arrangementet, så påmeldingen er bindende. 
Arrangementet er gratis.
Det vil bli underholdning, taler, kake og kaffe. Vi skal også dele ut Steinkjer kommunes frivillighetspris for 2024.
Vi gleder oss til å gjøre stas på dere, og ønsker dere alle hjertelig velkommen!  

Med vennlig hilsen
Gunnar Thorsen
Ordfører

